宿金山
作者：秦觀
朝代：宋

paragraphs: 山南山北江水流，半空金碧隨雲浮。
我來仍值風日好，十月未寒如晚秋。
山僧引客尋蒼翠，歷盡參差到平地。
萬里風來拂骨清，却憶人間如夢寐。
夜深無風月入扉，相對老人如槁枝。
流水與天爭入海，共笑此心誰得知。
下山却向中𤃩望，番憶當時在屏幛。
老母思兒且欲歸，回首雲峰已天上。